**ΑΠΟΣΠΑΣΜΑ**

Από το πρακτικό της αριθμ.2020-12ης Τακτικής Συνεδρίασης

του Δημοτικού Συμβουλίου Λεβαδέων

ΚΕΚΛΕΙΣΜΕΝΩΝ ΤΩΝ ΘΥΡΩΝ

Αριθμός απόφασης  **103**

 **ΘΕΜΑ**: **Έκδοση ψηφίσματος κατά του νέου σχεδίου νόμου, με το οποίο προχωρά η απαγόρευση, όχι μόνο των διαδηλώσεων, αλλά και των συγκεντρώσεων**

Στη Λιβαδειά σήμερα την 1η Ιουλίου 2020, ημέρα Τετάρτη και ώρα 19:00 μ.μ στην αίθουσα  συνεδριάσεων – «Παλαιό Δημαρχείο» -Πλ. Εθνικής Αντιστάσεως 1 , συνήλθε σε συνεδρίαση το Δημοτικό Συμβούλιο του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε ΚΕΚΛΕΙΣΜΕΝΩΝ ΤΩΝ ΘΥΡΩΝ**  κατ ΄ εφαρμογή : **α)** των διατάξεων τουάρθρου 10 παρ. 1 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», **β)** της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19» και **γ)** της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων»  **δ)** της παρ. 4 της υπ αριθμ. 163/29-5-2020 (ΑΔΑ: Ψ3ΧΝ46ΜΤΛ6-ΑΨ7) εγκυκλίου του Υπουργείου Εσωτερικών « Ενημέρωση αναφορικά με τη διαδικασία λήψης αποφάσεων των συλλογικών οργάνων των Δήμων» όπου α) δια ζώσης σύγκλιση του δημοτικού συμβουλίου, εφαρμογή έχουν οι εκδοθείσες υγειονομικές διατάξεις και ειδικότερα το άρθρο 12 της κοινής υπουργικής απόφασης αριθ. Δ1α/ ΓΠ. οικ. 30612/16-05-2020 (Β’ 1869) και η παρ. 3 του άρθρου14 της κοινής υπουργικής απόφασης αριθ. Δ1α/Γ.Π.οικ. 32009/23-05-2020 (Β’ 1988) , ενώ και οι συνεδριάσεις εξακολουθούν να πραγματοποιούνται κεκλεισμένων των θυρών  και ύστερα από την από  **12150/26-6-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

 Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 28 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος |  1 | Γερονικολού Λαμπρινή  |
|  |  Μητάς Αλέξανδρος | 2 | Μπαρμπέρης Νικόλαος |
|  | Τσεσμετζής Εμμανουήλ(Απών από 8-26 ΘΗΔ Πίνακα) | 3 | Πλιακοστάμος Κων/νος |
|  | Δήμου Ιωάννης  | 4 | Σπυρόπουλος Δημοσθένης |
|  | Αποστόλου Ιωάννης |  |  |
|  | Σάκκος Μάριος  |  |  |
|  | Νταντούμη Ιωάννα  |  |  |
|  | Καράβα Χρυσοβαλάντου Βασιλική (Βάλια)  |  | Αν και κλήθηκαν νόμιμα |
|  | Μερτζάνης Κων/νος  |  |  |
|  |  Γιαννακόπουλος Βρασίδας (Απών στα 22-26 ΘΗΔ του Πίνακα)  |  |  |
|  | Σαγιάννης Μιχαήλ  |  |  |
|  | Πούλου Γιώτα  |  |  |
|  |  Κυπραίος Χρήστος (Απών στα 22-26 ΘΗΔ του Πίνακα)  |  |  |
|  |  Γαλανός Κων/νος (Απών στα 22-26 ΘΗΔ του Πίνακα)  |  |  |
|  | Τόλιας Δημήτριος  |  |  |
|  | Καπλάνης Κων/νος  |   |  |
|  |  Τζουβάρας Νικόλαος  |  |  |
|  | Φορτώσης  Αθανάσιος (Απών στα 22-26 ΘΗΔ του Πίνακα)  |  |  |
|  | Καράλης Χρήστος (Απών στα 22-26 ΘΗΔ του Πίνακα)  |  |  |
|  | Παπαϊωάννου Λουκάς  |  |  |
|  | Κοτσικώνας Επαμεινώνδας (Απών στα 22-26 ΘΗΔ του Πίνακα)  |  |  |
|  | Αρκουμάνης Πέτρος   |  |  |
|  | Μπράλιος Νικόλαος (προσήλθε στο 9ο ΘΗΔ & Αποχώρησε από 21-26 ΘΗΔ) |  |  |
|  | Τσιφής Δημήτριος  |  |  |
|  | Αλεξίου Λουκάς |  |  |
|  | Καραμάνης Δημήτριος(Απών στο 2-6 &22-26 ΘΗΔ του Πίνακα)  |  |  |
|  | Χέβα Αθανασία(Νάνσυ) (Απούσα 22-26 ΘΗΔ του Πίνακα)  |  |  |
|  | Τουμαράς Βασίλειος |  |  |
|  | Κατής Χαράλαμπος  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Πριν την έναρξη της συνεδρίασης του Δημοτικού Συμβουλίου ζήτησε το λόγο o δημοτικός σύμβουλος και επικεφαλής της παράταξης «ΛΑΪΚΗ ΣΥΣΠΕΙΡΩΣΗ ΛΙΒΑΔΕΙΑΣ» κ. Τόλιας , για να θέσει προς συζήτηση ως εκτός ημερήσιας διάταξης θέμα την έκδοση ψηφίσματος **κατά του νέου σχεδίου νόμου, με το οποίο προχωρά η απαγόρευση, όχι μόνο των διαδηλώσεων, αλλά και των συγκεντρώσεων** προκειμένου αυτό να συζητηθεί ως κατεπείγον .

**Σ**ύμφωνα με τις διατάξεις του **άρθρου 74 παρ. 7 του Ν. 4555/2019 « Πρόγραμμα Κλεισθένης »** , το Δημοτικό Συμβούλιο πρέπει να αποφανθεί για το κατεπείγον του παραπάνω θέματος.

Ο Πρόεδρος του Δημοτικού Συμβουλίου έδωσε το λόγο στον κ. Κοτσικώνα ο οποίος είπε, ότι με αφορμή την ψήφιση του νομοσχεδίου που με το οποίο προχωρά η απαγόρευση, όχι μόνο των διαδηλώσεων, αλλά και των συγκεντρώσεων μεταξύ άλλων «αναιρεί στην ουσία το συνταγματικό δικαίωμα του «συνέρχεσθαι»» και προαναγγέλει νέα δεινά για τον λαό μας . Πρόκειται για αντιδημοκρατικά μέτρα που προστίθενται διαρκώς τα τελευταία  χρόνια (μέτρα κατά του δικαιώματος στην απεργία, «ιδιώνυμο» για τις διαμαρτυρίες κατά των κατασχέσεων κατοικίας.

 Κατόπιν των ανωτέρω ζήτησε από το σώμα την άμεση έκδοση ψηφίσματος .

 Με ομόφωνη απόφασή του το Δημοτικό Συμβούλιο δέχθηκε το κατεπείγον του θέματος και την συζήτησή του ως πρώτο θέμα της ημερήσιας διάταξης.

 Το Δημοτικό Συμβούλιο με ομόφωνη απόφασή του αποφάσισε την συζήτηση του θέματος.

 Εκ μέρους της παράταξης «ΛΑΪΚΗ ΣΥΣΠΕΙΡΩΣΗ ΛΙΒΑΔΕΙΑΣ» κατατέθηκε η παρακάτω πρόταση ψηφίσματος :

*Το Δημοτικό Συμβούλιο του Δήμου Λεβαδέων κατά τη συνεδρίασή του την Τετάρτη 1.7.2020 εξέδωσε το παρακάτω ψήφισμα:*

*Η κυβέρνηση έδωσε στη δημοσιότητα το νέο σχέδιο νόμου, με το οποίο προχωρά στην ουσιαστική απαγόρευση, όχι μόνο των διαδηλώσεων, αλλά και των συγκεντρώσεων. Προωθεί νέα μέτρα περιορισμού, καταστολής και διάλυσης ενός βασικού δημοκρατικού δικαιώματος, συνταγματικά κατοχυρωμένου, το οποίο ο λαός μας στην κυριολεξία με το αίμα του κατέκτησε.*

***Στην πραγματικότητα με το νομοσχέδιο αυτό επιχειρείται να “μπει στο γύψο” το δικαίωμα στην λαϊκή κινητοποίηση, με προπέτασμα καπνού τον κυβερνητικό ισχυρισμό για την ταλαιπωρία του λαού εξαιτίας των διαδηλώσεων.*** *Επιδιώκεται η* ***συκοφάντηση των λαϊκών αγώνων και η θέση υπό απαγόρευση και περιορισμό κάθε κινητοποίηση, μέσα από διατάξεις – λάστιχο, που θα τις ερμηνεύουν οι αστυνομικές αρχές και οι άλλοι μηχανισμοί καταστολής.***

***Το νομοσχέδιο αυτό*** *έχει στόχο να χειραγωγήσει τις συνειδήσεις, εμφανίζοντας τη συμμετοχή στις κινητοποιήσεις ως κάτι εν δυνάμει “εγκληματικό” και “επικίνδυνο”. Αναγάγει σε ιδιώνυμο αδίκημα τη συμμετοχή σε διαδήλωση, θέλοντας να αποτρέψει τη συμμετοχή, με την τρομοκράτηση των εν δυνάμει διαδηλωτών.*

*Η ένταση της καταστολής και το νέο νομοσχέδιο, έρχονται ως συνέχεια των αντιλαϊκών νομοσχεδίων των προηγούμενων κυβερνήσεων, όπως αυτά της ουσιαστικής απαγόρευσης της απεργίας, του ιδιώνυμου για τη συμμετοχή ενάντια στους πλειστηριασμούς και αποτελεί το αναγκαίο συμπλήρωμα για κάθε αντιλαϊκή πολιτική.*

*Η επιδίωξη ποινικοποίησης της συλλογικής δράσης, καταστολής των λαϊκών ελευθεριών και δικαιωμάτων, μας βρίσκει αντίθετους.*

*Ζητάμε την απόσυρση του εν λόγω νομοσχεδίου.*

Ακολούθως ζήτησε το λόγο ηεπικεφαλής της δημοτικής παράταξης « ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΤΥΝΕΡΓΑΣΙΑ» δημοτική σύμβουλος κα. Γιώτα Πούλου η οποία είπε ότι διαφωνεί με την παράγραφο …. «*Η ένταση της καταστολής και το νέο νομοσχέδιο, έρχονται ως συνέχεια των αντιλαϊκών νομοσχεδίων των προηγούμενων κυβερνήσεων, όπως αυτά της ουσιαστικής απαγόρευσης της απεργίας, του ιδιώνυμου για τη συμμετοχή ενάντια στους πλειστηριασμούς και αποτελεί το αναγκαίο συμπλήρωμα για κάθε αντιλαϊκή πολιτική».*

Κατά τα λοιπά συμφωνεί με το ψήφισμα.

Ακολούθως ο Πρόεδρος μετά από διαβούλευση και διαλογική συζήτηση έθεσε υπόψη του Δημοτικού Συμβουλίου το παρακάτω ψήφισμα

*Το Δημοτικό Συμβούλιο του Δήμου Λεβαδέων κατά την συνεδρίασή του την Τετάρτη 1.7.2020 εξέδωσε το παρακάτω ψήφισμα:*

*Η κυβέρνηση έδωσε στη δημοσιότητα το νέο σχέδιο νόμου με το οποίο προχωρά στην ουσιαστική απαγόρευση όχι μόνο των διαδηλώσεων, αλλά και των συγκεντρώσεων.*

*Σε μια ευνομούμενη κοινωνία το συνταγματικό δικαίωμα κάθε πολίτη στην έκφραση της γνώμης του ειρηνικά και μαζικά δεν πρέπει να αφαιρείται, αντίθετα πρέπει να υποστηρίζεται και να διασφαλίζεται, διότι κατακτήθηκε με μεγάλους κοινωνικούς αγώνες.*

*Είμαστε αντίθετοι στην ψήφιση του εν λόγω νομοσχεδίου που θέτει υπό απαγόρευση και περιορισμό κάθε κινητοποίηση.*

*Είμαστε αντίθετοι στην ψήφιση του εν λόγω νομοσχεδίου που επιδιώκει την καταστολή της συλλογικής δράσης και της ελεύθερης έκφρασης.*

*Ζητάμε την απόσυρσή του.*

 Κατόπιν ο Πρόεδρος ζήτησε από τα μέλη του Δημοτικού Συμβουλίου να τοποθετηθούν σχετικά.

 - Λαμβάνοντας το λόγο *ο* επικεφαλής της δημοτικής παράταξης « Λαϊκή Συσπείρωση Λιβαδειάς» δημοτικός σύμβουλος κ. Κοτσικώνας Επαμεινώνδας δήλωσε ότι η παράταξή του διαφωνεί και εμμένει στο κατατεθέν από την παράταξή του ψήφισμα .

Κατόπιν των ανωτέρω ο Πρόεδρος έθεσε σε ψηφοφορία το διαμορφωθέν ψήφισμα της δημοτικής αρχής

Υπέρ της πρότασης ψήφισαν οι δημοτικοί σύμβουλοι κ.κ. 1)Καλογρηάς Αθανάσιος, 2) Τσεσμετζής Εμμανουήλ, 3) Σάκκος Μάριος, 4) Γιαννακόπουλος Βρασίδας , 5) Αποστόλου Ιωάννης, 6) Καράβα Χρυσοβαλάντου, ,7) Μητάς Αλέξανδρος, 8)Δήμου Ιωάννης, 9)Νταντούμη Ιωάννα 10) Μερτζάνης Κων/νος 11) Σαγιάννης Μιχαήλ 12)Πούλου Γιώτα 13)Κυπραίος Χρήστος 14) Γαλανός Κων/νος, 15) Τόλιας Δημήτριος, 16) Φορτώσης Αθανάσιος,17) Καπλάνης Κων/νος 18) Τζουβάρας Νικόλαος 19) Καράλης Χρήστος 20) Καραμάνης Δημήτριος 21) Τουμαράς Βασίλειος, 22) Κατής Χαράλαμπος 23) Χέβα Αθανασία .

Κατά ψήφισαν οι δημοτικοί σύμβουλοι κ.κ 1) Κοτσικώνας Επαμεινώνδας 2) Αρκουμάνης Πέτρος 3) Αλεξίου Λουκάς 4) Τσιφής Δημήτριος.

Στη συνέχεια ο Πρόεδρος έθεσε σε ψηφοφορία το ψήφισμα που κατέθεσε η παράταξη «ΛΑΪΚΗ ΣΥΣΠΕΙΡΩΣΗ ΛΙΒΑΔΕΙΑΣ»

Υπέρ του ψηφίσματος ψήφισαν οι δημοτικοί σύμβουλοι κ.κ. 1) Κοτσικώνας Επαμεινώνδας 2) Αρκουμάνης Πέτρος 3) Αλεξίου Λουκάς 4) Τσιφής Δημήτριος.

Κατά ψήφισαν οι δημοτικοί σύμβουλοι κ. . 1)Καλογρηάς Αθανάσιος, 2) Τσεσμετζής Εμμανουήλ, 3) Σάκκος Μάριος, 4) Γιαννακόπουλος Βρασίδας , 5) Αποστόλου Ιωάννης, 6) Καράβα Χρυσοβαλάντου, ,7) Μητάς Αλέξανδρος, 8)Δήμου Ιωάννης, 9)Νταντούμη Ιωάννα 10) Μερτζάνης Κων/νος 11) Σαγιάννης Μιχαήλ 12)Πούλου Γιώτα 13)Κυπραίος Χρήστος 14) Γαλανός Κων/νος, 15) Τόλιας Δημήτριος, 16) Φορτώσης Αθανάσιος,17) Καπλάνης Κων/νος 18) Τζουβάρας Νικόλαος 19) Καράλης Χρήστος 20) Καραμάνης Δημήτριος 21) Τουμαράς Βασίλειος, 22) Κατής Χαράλαμπος 23) Χέβα Αθανασία .

Το Δημοτικό Συμβούλιο αφού έλαβε υπόψη του :

* Τις διατάξεις της παρ. 1 της υπ αριθμ. 40/31-3-2020 εγκυκλίου του Υπουργείου Εσωτερικών Περιεχομένου (ΦΕΚ 6ΩΠΥ46ΜΤΛ6-50Ψ’): «Ενημέρωση για την εφαρμογή του κανονιστικού πλαισίου αντιμετώπισης του κορωνοϊού COVID-19 , ναφορικά με την οργάνωση και λειτουργία των δήμων».
* Τις διατάξεις της παρ. 1 του άρθρου 10 της από 11-3-2020 Πράξης Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών.
* Τις διατάξεις της παρ. 4 της υπ αριθμ. 163/29-5-2020 (ΑΔΑ: Ψ3ΧΝ46ΜΤΛ6-ΑΨ7) εγκυκλίου του Υπουργείου Εσωτερικών « Ενημέρωση αναφορικά με τη διαδικασία λήψης αποφάσεων των συλλογικών οργάνων των Δήμων» όπου α) δια ζώσης σύγκλιση του δημοτικού συμβουλίου, εφαρμογή έχουν οι εκδοθείσες υγειονομικές διατάξεις και ειδικότερα το άρθρο 12 της κοινής υπουργικής απόφασης αριθ. Δ1α/ ΓΠ. οικ. 30612/16-05-2020 (Β’ 1869) και η παρ. 3 του άρθρου14 της κοινής υπουργικής απόφασης αριθ. Δ1α/Γ.Π.οικ. 32009/23-05-2020 (Β’ 1988) , ενώ και οι συνεδριάσεις εξακολουθούν να πραγματοποιούνται κεκλεισμένων των θυρών
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 , καθώς και τη μεταξύ των μελών του συζήτηση σύμφωνα με τα πρακτικά
* Τα προτεινόμενα εκ μέρους των παρατάξεων ψηφίσματα.
* Την διενεργηθείσα συζήτηση και των μελών του Δημοτικού Συμβουλίου καθώς και τις διεξαχθείσες ψηφοφορίες.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Εγκρίνει την έκδοση του κατωτέρω ψηφίσματος

Το Δημοτικό Συμβούλιο του Δήμου Λεβαδέων κατά την συνεδρίασή του την Τετάρτη 1.7.2020 εξέδωσε το παρακάτω ψήφισμα:

Η κυβέρνηση έδωσε στη δημοσιότητα το νέο σχέδιο νόμου με το οποίο προχωρά στην ουσιαστική απαγόρευση όχι μόνο των διαδηλώσεων, αλλά και των συγκεντρώσεων.

Σε μια ευνομούμενη κοινωνία το συνταγματικό δικαίωμα κάθε πολίτη στην έκφραση της γνώμης του ειρηνικά και μαζικά δεν πρέπει να αφαιρείται, αντίθετα πρέπει να υποστηρίζεται και να διασφαλίζεται, διότι κατακτήθηκε με μεγάλους κοινωνικούς αγώνες.

Είμαστε αντίθετοι στην ψήφιση του εν λόγω νομοσχεδίου που θέτει υπό απαγόρευση και περιορισμό κάθε κινητοποίηση.

Είμαστε αντίθετοι στην ψήφιση του εν λόγω νομοσχεδίου που επιδιώκει την καταστολή της συλλογικής δράσης και της ελεύθερης έκφρασης.

Ζητάμε την απόσυρσή του.

Κατά ψήφισαν οι δημοτικοί σύμβουλοι κ.κ 1) Κοτσικώνας Επαμεινώνδας 2) Αρκουμάνης Πέτρος,3) Τσιφής Δημήτριος και 4) Αλεξίου Λουκάς .

**Η απόφαση πήρε τον αριθμό 104/2020**

 **Ο Πρόεδρος του Δ.Σ.**

 **Μητάς Αλέξανδρος**

|  |  |
| --- | --- |
|  **ΤΑ ΜΕΛΗ**  |  |
|  Καλογρηάς Αθανάσιος |  ΠΙΣΤΟ ΑΠΟΣΠΑΣΜΑ |
| Τσεσμετζής Εμμανουήλ |  Λιβαδειά αυθημερόν  |
| Δήμου Ιωάννης  |  Ο Δήμαρχος Λεβαδέων |
| Αποστόλου Ιωάννης |  |
| Σάκκος Μάριος  |  |
| Νταντούμη Ιωάννα  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| Καράβα Χρυσοβαλάντου Βασιλική (Βάλια)  |   |
| Μερτζάνης Κων/νος  |  |
|  Γιαννακόπουλος Βρασίδας  |   |
| Σαγιάννης Μιχαήλ  |  |
| Πούλου Γιώτα  |  |
|  Κυπραίος Χρήστος  |  |
|  Γαλανός Κων/νος  |  |
| Τόλιας Δημήτριος  |  |
| Καπλάνης Κων/νος  |  |
|  Τζουβάρας Νικόλαος  |  |
| Φορτώσης  Αθανάσιος |  |
| Καράλης Χρήστος  |  |
| Παπαϊωάννου Λουκάς  |  |
| Κοτσικώνας Επαμεινώνδας  |  |
| Αρκουμάνης Πέτρος   |  |
| Τσιφής Δημήτριος  |  |
| Αλεξίου Λουκάς |  |
| Χέβα Αθανασία(Νάνσυ)  |  |
| Τουμαράς Βασίλειος |  |
| Κατής Χαράλαμπος  |  |